Kevät (Virtanen)
Napaseutujen yössä jo käännettä on:
 Tinas päivä jo hankien pannut,
 Säde auringon kohta jo paljastaa
 Lumipumpulin kattamat mannut.

 Ne on merkkejä, että käy suvehen tie,
 Kevätrynnäkköon rivit vankat!
 Nyt kollektisoimaan!... Eessä on taas
 Tositehtävät ankaran vankat.

 ”Kevät” on sana sangen painava tuo,
 Kivikuormana painaa se niitä,
 Joilta puuttuu tarmoa, järjestämään
 Äly, tahto ei tarpeeksi riitä.

 Jos on tahtoa, taitoa, tietoa, niin
 Maa köyhäkin rikkaasti antaa,
 Jos siemenen saa hyvän, ravinnokseen
 Saa muokatun mullan ja lantaa.

 Tämä taistelu bolshevisoinnista on;
 Kulakeilta nyt pois suunvuoro!
 Ja opportunistien vaikenemaan
 Kokonansa on saatava kuoro!

 Niin... Ilma on kuultava. Antennit
 Sini- kurkkivat taivasta vasten.
 Sisu sitkeäks! Ottelu eessamme on,
 Ei leppeä leikintä lasten!